Mohenjo Daro

Mohenjo Daro (:mohendžo daro; sindhi keeles موهن جو دڙو‎, sõna-sõnalt 'surnute küngas') on Induse kultuuri kuuluv muistis Sindhi provintsis Larkana distriktis Pakistanis. Asula tegutses umbes perioodil 2500–1700 eKr, see oli Induse oru üks suurimaid asulaid ja üks maailma varasemaid suuremaid linnu (Induse kultuur oli samaaegne Vana-Egiptuse, Mesopotaamia, Minose ja Caral Supe kultuuridega). Kirjeldus Asula pindala oli 2,5 km², elanikkond võis hiilgeajal ulatuda kuni 35 000 inimeseni. Majad olid ehitatud põletatud tellisest. Igal majal oli oma kaev, bassein ja laoruumid. Linna läbis kanalisatsioonisüsteem (peatorud olid kuni kahemeetrise läbimõõduga). Mohenjo Daros leiti suurehitisi (230 × 170 m). Seal oli ka sauna taoline hoone ujumisbasseiniga. Mohenjo Daro avastas väljakaevamisel india arheoloog Sahni 1922. aastal. Mohenjo Daro on 1980. aastast UNESCO maailma kultuuripärandi nimistus. Välislingid mohenjodaro.net